宋祁
思归
心悸真摧橹，年衰逼异糧。
西征何日赋，东走向来狂。
遂隔承明谒，虚称建礼郎。
去都魂黯黯，思幄泪浪浪。
见{上艹下戾}惭纡绶，逢荷误索囊。
醒无次公酒，老畏侍中香。
前席初延问，烦言已中伤。
翕眉争恃笑，绕指讵容钢。
事隐或投杼，根危因拔杨。
阴收主父草，几落尝人章。
雾露淮天恶，亭皋楚塞长。
平时犹有感，尔日固迴肠。
溪涨淹蒲牒，洲风挫药房。
芿区晴外远，山疊暝前苍。
毒虺寒犹蠚，饥豺昼不藏。
若为贪坐阁，自此戒垂堂。
沦骨深恩在，雕蟲绪业荒。
身孤惟夕梦，时到黼帷傍。